ai4bharat/Pralekha huggingface dataset:
कंपनी व्यवहार मंत्रालय
केंद्रीय मंत्रिमंडळाने इन्स्टिट्यूट ऑफ कॉस्ट अकाउंटंट्स ऑफ इंडिया  आणि असोसिएशन ऑफ चार्टर्ड सर्टिफाइड अकाउंटंट्स , ब्रिटन  यांच्यातल्या सामंजस्य कराराला मंजुरी दिली
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने इन्स्टिट्यूट ऑफ कॉस्ट अकाउंटंट्स ऑफ इंडिया  आणि असोसिएशन ऑफ चार्टर्ड सर्टिफाइड अकाउंटंट्स , ब्रिटन  यांच्यातल्या सामंजस्य कराराला मंजुरी दिली आहे. एकमेकांच्या व्यावसायिक मंडळाची पात्रता मिळविण्यासाठी बहुतांश पेपरना हजर राहण्यापासून सूट आणि संयुक्त संशोधन व व्यावसायिक विकासाची कामे सुरू ठेवण्यासाठी दोन्ही संस्थांच्या सदस्यांना परस्पर प्रगत प्रवेश मिळेल. .
प्रभाव -
या सामंजस्य करारामुळे ज्ञानाचे आदानप्रदान आणि संशोधन आणि प्रकाशनांची देवाणघेवाण करण्यावर लक्ष केंद्रित केले जाईल जे दोन्ही कार्यक्षेत्रात सुशासन पद्धती मजबूत करेल. दोन्ही पक्ष कॉस्ट अकाउंटन्सी व्यवसायाशी संबंधित संयुक्त संशोधन सुरू करतील ज्यात तांत्रिक क्षेत्रात सहकार्यात्मक संशोधन असू शकते. हा सामंजस्य करार दोन्ही कार्यक्षेत्रातील व्यावसायिकांच्या हालचाली सुलभ करेल आणि भारतात तसेच परदेशात कॉस्ट अकाउंटंट्सची रोजगार क्षमता वाढवेल.
तपशीलः
हा सामंजस्य करार एका संस्थेच्या सदस्यांना व्यावसायिक स्तरावरील किमान विषय यशस्वीरित्या उत्तीर्ण करून अन्य संस्थेचे संपूर्ण सदस्यत्व मिळविण्यास सक्षम करण्यासाठी आणि दोन्ही कार्यक्षेत्रातील व्यावसायिकांच्या हालचाली सुलभ करण्यासाठी मार्ग दाखवेल.
पार्श्वभूमी:
इन्स्टिटयूट ऑफ कॉस्ट अकाउंटंट्स ऑफ इंडियाची स्थापना 1944 मध्ये कॉस्ट अकाउंटन्सी व्यवसायाला प्रोत्साहन , नियमन आणि विकास या उद्देशाने कंपनी कायदा अंतर्गत नोंदणीकृत कंपनी म्हणून 1944 मध्ये करण्यात आली. 28 मे 1959 रोजी, कॉस्ट अँड वर्क्स अकाउंटन्ट व्यवसायाचे नियमन करण्यासाठी वैधानिक व्यावसायिक संस्था म्हणून कॉस्ट अँड वर्क्स अकाउंटंट्स या संसदेच्या विशेष कायद्याद्वारे ही संस्था स्थापन केली गेली. ही संस्था ही एकमेव मान्यताप्राप्त वैधानिक व्यावसायिक संस्था आणि परवाना देणारी संस्था आहे जी खासकरून कॉस्ट अँड वर्क्स अकाउंटन्सीमध्ये काम करते. 1904 मध्ये स्थापना झालेल्या रॉयल चार्टरने इंग्लंड आणि वेल्सच्या कायद्यांतर्गत असोसिएशन ऑफ चार्टर्ड सर्टिफाइड अकाउंटंट्स  ची स्थापना केली आहे, 2,27,000 पेक्षा जास्त पात्र सदस्य आणि 5,44,000 भावी सदस्य असलेल्या व्यावसायिक लेखापालांसाठी ही जागतिक संस्था आहे. .
वित्त आयोग
15व्या वित्त आयोगाची आरोग्य क्षेत्राबाबत डॉ. हर्ष वर्धन यांच्याशी चर्चा
नवी दिल्ली, 23 ऑगस्ट 2019
एन.के.सिंग यांच्या अध्यक्षतेखालच्या 15 व्या वित्त आयोगाने केंद्रीय आरोग्य आणि कुटुंब कल्याण मंत्री डॉ. हर्ष वर्धन आणि या मंत्रालयातल्या वरिष्ठ अधिकाऱ्यांसमवेत चर्चा केली. आरोग्य क्षेत्रावरच्या उच्चस्तरीय गटाचे प्रतिनिधीही या बैठकीला उपस्थित होते.
आरोग्य क्षेत्रासाठी नियामक चौकट, आरोग्य क्षेत्रासाठी मानव संसाधन, सार्वजनिक आरोग्यावरचा खर्च, सार्वजनिक आरोग्य सेवा प्रदान करणारी यंत्रणा बळकट करणे, आयुषसमावेशक दृष्टीकोन या पैलूंबाबतच्या शिफारसी उच्चस्तरीय गटाने यावेळी सादर केल्या.
आरोग्य सचिव, प्रिती सुदान यांनी वित्त आयोगाला, आरोग्य मंत्रालयाचे निवेदन सादर केले. राष्ट्रीय आरोग्य धोरण 2017, उद्दिष्टे, आवश्यक संसाधने, क्षेत्रनिहाय अनुदानासाठी प्रस्ताव, आयुष्मान भारत प्रधानमंत्री जनआरोग्य योजनेसाठीच्या आवश्यकता यांचा यात समावेश आहे.
सर्व शिफारसींचा बारकाईने विचार केल्यानंतर सरकारला आपला अहवाल सादर करू असे आश्वासन आयोगाने दिले.
B.Gokhale/N.Chitale/P.Kor
(Visitor Counter : 84
भारतीय निवडणूक आयोग
भारताचे उपराष्ट्रपती पदासाठीच्या निवडणुकीसंबंधी जाहीर सूचना
नवी दिल्ली, 5 जुलै 2022
भारताच्या उपराष्ट्रपती पदाची निवडणूक आयोजित करण्यासाठी, राष्ट्रपती आणि उपराष्ट्रपती निवडणूक कायदा, 1952 च्या कलम 4 च्या पोटकलमाअंतर्गत  उत्पल कुमार सिंग, निवडणुक रिटर्निंग ऑफिसर, याद्वारे अशी जाहीर सूचना देत आहे की-
- या निवडणूकीसाठी उमेदवार किंवा त्याच्या प्रस्तावक किंवा समर्थकांपैकी कोणीही,आपले नामनिर्देशनपत्र कक्ष क्रमांक 18, तळमजला, संसद भवन, नवी दिल्ली येथील कार्यालयात,खाली स्वाक्षरी केलेल्या व्यक्तीला किंवा तो अपरिहार्यपणे अनुपस्थित असल्यास, रिटर्निंग ऑफिसर, पी. सी. त्रिपाठी, संयुक्त सचिव, लोकसभा सचिवालय किंवा राजू श्रीवास्तव, संचालक, लोकसभा सचिवालय यांच्या कार्यालयात सकाळी 11 वा. आणि दुपारी 3 वाजेपर्यंत दिनांक 19 जुलै 2022 या कालावधीत कोणत्याही दिवशी  पाठवू शकतो.
- प्रत्येक नामनिर्देशन पत्रासोबत उमेदवाराची मतदार म्हणून नोंदणी असलेल्या संसदीय मतदारसंघाच्या मतदार यादीतील उमेदवाराच्या स्वतः च्या संबंधित नोंदीची प्रमाणित प्रत जोडलेली असावी;
- प्रत्येक उमेदवाराने पंधरा हजार रुपये रोख इतकी रक्कम जमा करणे अगत्याचे  आहे. ही रक्कम रिटर्निंग ऑफिसरकडे नामनिर्देशनपत्र सादर करताना रोख स्वरूपात जमा केली जाऊ शकते किंवा भारतीय रिझर्व्ह बँकेत किंवा सरकारी तिजोरीत जमा करून ही रक्कम जमा झाल्याचे दर्शवणारी पावती नामनिर्देशनपत्रासोबत जोडणे आवश्यक आहे;
- नामनिर्देशन पत्रांचे अर्ज वर निर्देशित केलेल्या कार्यालयातून उपरोक्त वेळी मिळू शकतात;
- कायद्याच्या कलम 5B च्या उप-कलम  अन्वये स्विकारण्यात आलेली नामनिर्देशनपत्रे, बुधवार, दिनांक 20 जुलै रोजी सकाळी 11 वाजता; खोली क्रमांक 62, पहिला मजला, संसद भवन, नवी दिल्ली येथे छाननीसाठी घेतली जातील.
- 22 जुलै 2022 रोजी दुपारी तीन वाजेपर्यंत उमेदवारी अर्ज मागे घेण्याची सूचना उमेदवार,त्यांचे प्रस्तावक, किंवा समर्थकांपैकी कोणीही, ज्यांना या कार्यासाठी उमेदवाराने लिखित स्वरूपात अधिकृत केले आहे, ते वरील परिच्छेद  मध्ये नमूद केलेल्या ठिकाणी स्वाक्षरी करून दिनांक 22 जुलै 2022 रोजी दुपारी तीन वाजेपर्यंत;पाठवू शकतात.
- नियमानुसार निश्चित केलेल्या मतदानाच्या ठिकाणी,या निवडणूकीसाठी होणारे मतदान शनिवार, दिनांक 6 ऑगस्ट, 2022 रोजी सकाळी 10 ते संध्याकाळी 5 दरम्यान करता येईल.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 278
पंतप्रधान कार्यालय
नवरात्रीच्या प्रथम दिनाच्या पंतप्रधानांकडून शुभेच्छा
पंतप्रधान नरेंद्र मोदी यांनी जनतेला नवरात्र उत्सवाच्या दिल्या आहेत.
“नवरात्रीच्या प्रथम दिनी माता शैलपुत्रीला नमन. तिचे आशीर्वाद आपल्या पृथ्वीला सुरक्षित, आरोग्यपूर्ण आणि समृध्द करोत. तिच्या आशिर्वादाने गरीब आणि वंचितांच्या जीवनात सकारात्मक परिवर्तन घडून येवो”, अशा शुभेच्छा पंतप्रधानांनी व्यक्त केल्या.
ॐ देवी शैलपुत्र्यै नमः॥
— Narendra Modi  October 17, 2020
Pranams to Maa Shailputri on Day 1 of Navratri. With her blessings, may our planet be safe, healthy and prosperous. May her blessings give us strength to bring a positive change in the lives of the poor and downtrodden. pic.twitter.com/0iIMFx8cZz
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 145.16 कोटी मात्रांचा टप्पा केला पार
गेल्या 24 तासात लसीच्या 58 लाखांहून अधिक मात्रा देण्यात आल्या.
कोरोनामुक्तीचा दर सध्या 98.32%
गेल्या 24 तासात 22,775 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 1,04,781
साप्ताहिक पॉझिटिव्हिटी दर सध्या 1.10%
आज सकाळी 7 वाजेपर्यंत प्राप्त झालेल्या तात्पुरत्या अहवालांनुसार भारतातील कोविड-19 लसीकरणाने गेल्या 24 तासांत लसीच्या 58,11,487 मात्रा देऊन,एकूण 145 कोटी 16 लाख मात्रा देण्याचा टप्पा पार केला आहे.1,55,02,407 लसीकरण सत्रांच्या माध्यमातून या मात्रा देण्यात आल्या.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी पुढीलप्रमाणे:
|
|
HCWs
|
|
1st Dose
|
|
1,03,87,911
|
|
2nd Dose
|
|
97,14,208
|
|
FLWs
|
|
1st Dose
|
|
1,83,85,748
|
|
2nd Dose
|
|
1,69,00,338
|
|
Age Group 18-44 years
|
|
1st Dose
|
|
49,99,80,567
|
|
2nd Dose
|
|
33,37,90,836
|
|
Age Group 45-59 years
|
|
1st Dose
|
|
19,46,34,482
|
|
2nd Dose
|
|
15,09,65,213
|
|
Over 60 years
|
|
1st Dose
|
|
12,14,69,025
|
|
2nd Dose
|
|
9,53,95,822
|
|
Total
|
|
1,45,16,24,150
गेल्या 24 तासांत 8,949 रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्येत  वाढ होऊन ती संख्या 3,42,75,312 झाली आहे.
परिणामी, भारतातील कोरोनामुक्तीचा दर 98.32% इतका आहे.
केंद्र आणि राज्ये/केंद्रशासित प्रदेशांच्या सातत्यपूर्ण आणि एकत्रित प्रयत्नांमुळे गेल्या 187 दिवसांपासून दररोज 50,000 पेक्षा कमी नवीन कोरोना रुग्णांची नोंद होत आहे.
गेल्या 24 तासात 22,775 नवीन कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 1,04,781 आहे.देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.30% आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 11,10,855 चाचण्या करण्यात आल्या.भारताने आतापर्यंत एकूण 67.89 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली जात असताना, साप्ताहिक पॉझिटिव्हिटी दर सध्या 1.10% आहे आणि दैनंदिन पॉझिटिव्हिटी दर 2.05%इतका नोंदविण्यात आला आहे.
पंतप्रधान कार्यालय
पुरुषांच्या फ्रीस्टाईल कुस्तीमध्ये 97 किलो वजनी गटात कांस्य पदक पटकावल्याबद्दल कुस्तीपटू दीपक नेहरा याला पंतप्रधानांनी दिल्या शुभेच्छा
बर्मिंगहॅम येथे सुरू असलेल्या राष्ट्रकुल क्रीडा स्पर्धा 2022 मध्ये पुरुषांच्या फ्रीस्टाईल कुस्तीमध्ये 97 किलो वजनी गटात कांस्य पदक पटकावल्याबद्दल कुस्तीपटू दीपक नेहरा याला पंतप्रधान नरेंद्र मोदी यांनी शुभेच्छा दिल्या आहेत.
पंतप्रधानांनी ट्वीट केले आहे;
"आणखी एक कुस्तीपटू, भारतासाठी आणखी एक गौरव! सीडब्लूजी22 मध्ये फ्रीस्टाईल कुस्ती प्रकारात दीपक नेहरा याने कांस्य पदक मिळवल्याबद्दल आनंद झाला आहे. दीपकने कमालीची जिद्द आणि समर्पित वृत्तीचे दर्शन घडवले आहे. त्याच्या भावी वाटचालीसाठी माझ्याकडून शुभेच्छा. #Cheer4India"
आरोग्य आणि कुटुंब कल्याण मंत्रालय
महाराष्ट्र, पंजाब, गुजरात, छत्तीसगढ, कर्नाटक आणि तामिळनाडूमध्ये दैनंदिन नवीन रुग्णांसंख्येत वाढ; या राज्यांमधे दररोजच्या एकूण नवीन रुग्णांपैकी 81% रुग्णसंख्या
कोविड प्रतिबंधक लसीकरणाची वाटचाल पाच कोटीच्या नजीक
गेल्या 24 तासांत 32,53,095 जणांचे विक्रमी लसीकरण
नवी दिल्ली, 23 मार्च 2021
महाराष्ट्र, पंजाब, कर्नाटक, गुजरात, छत्तीसगढ आणि तामिळनाडू या सहा राज्यांमधे दररोज नवीन रुग्णांची सातत्याने वाढ होत आहे. गेल्या 24 तासात एकूण नोंद झालेल्या नवीन प्रकरणांपैकी 80.90% अर्थात 40,715 इतके रुग्ण या सहा राज्यातलेच आहेत.
महाराष्ट्रात दररोजच्या नवीन रुग्णांच्या संख्येत वाढ कायम आहे. गेल्या चोवीस तासात महाराष्ट्रात 24,645  रुग्ण आढळले. त्याखालोखाल पंजाबमध्ये 2,299 आणि गुजरातमध्ये 1,640 नवीन रुग्ण आढळले आहेत.
फेब्रुवारीच्या मध्यामधे भारतातली रुग्णसंख्येने तळ गाठला होता मात्र त्यानंतर एकूण सक्रिय रुग्णसंख्या वाढतच आहे. सध्या ती 3.45 लाख  आहे. गेल्या 24 तासात एकूण सक्रिय रुग्णसंख्येच्या तुलनेत 10,731 इतकी घट झाली.
देशातील एकूण सक्रिय प्रकरणांपैकी 75.15% रुग्ण महाराष्ट्र, केरळ आणि पंजाब या तीन राज्यातले आहेत. देशातील एकूण सक्रिय प्रकरणांपैकी एकट्या महाराष्ट्राचा वाटा 62.71% आहे.
आज सकाळी सात वाजेपर्यंत 4.8 कोटी  जणांचे 7,84,612 सत्रांमधे लसीकरण झाले आहे. पहिल्या डोसने चार कोटींचा  टप्पा ओलांडला आहे.
यामध्ये 78,59,579 आरोग्य क्षेत्रातले कर्मचारी , 49,59,964 आरोग्य क्षेत्रातले कर्मचारी , 82,42,127 आघाडीवर कार्यरत कर्मचारी,  आणि 29,03,477 आघाडीवर कार्यरत कर्मचारी , वय वर्षे 45 पेक्षा जास्त विशिष्ट आजार असलेले 42,98,310 लाभार्थी  आणि 2 कोटी पेक्षा जास्त  60 वर्षांहून अधिक वयाच्या लाभार्थ्यांचा समावेश आहे.
|
|
HCWs
|
|
FLWs
|
|
45 to <60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
78,59,579
|
|
49,59,964
|
|
82,42,127
|
|
29,03,477
|
|
42,98,310
|
|
2,02,31,137
|
|
4,84,94,594
लसीकरण मोहिमेच्या 66 व्या दिवशी , 32 लाखांहून जास्त  लसीचे डोस देण्यात आले. त्यातील 29,03,030 लाभार्थींना 48,345 सत्रांमधे पहिला डोस देण्यात आला.  आणि 3,50,065 आरोग्य क्षेत्रातले कर्मचारी आणि आघाडीवर कार्यरत कर्मचारी यांना दुसरा डोस देण्यात आला.
|
|
Date: 22nd March, 2021
|
|
HCWs
|
|
FLWs
|
|
45to<60 years with Co-morbidities
|
|
Over 60years
|
|
Total Achievement
|
|
1stDose
|
|
2ndDose
|
|
1stDose
|
|
2nd Dose
|
|
1stDose
|
|
1stDose
|
|
1stDose
|
|
2ndDose
|
|
|
|
69,929
|
|
73,804
|
|
1,42,159
|
|
2,76,261
|
|
5,59,930
|
|
21,31,012
|
|
29,03,030
|
|
3,50,065
|
|
|
||
||
||
||
||
||
||
||
||
||
||
|
भारतात आतापर्यंत एकूण 1,11,81,253 जण कोरोनामुक्त झाले आहेत. तर कोरोनामुक्तीचा राष्ट्रीय दर 95.67% आहे.
गेल्या 24 तासांत 29,785 जण बरे होऊन घरी पतरले.
गेल्या 24 तासात 199 मृत्यूंची नोंद झाली.
दररोज होणाऱ्या मृत्यूंमध्ये सहा राज्यांचे प्रमाण 80.4% आहे. महाराष्ट्र आणि पंजाबमध्ये प्रत्येकी 58 मृत्यू झाले आहेत. केरळ आणि छत्तीसगडमध्ये प्रत्येकी 12 जणांचा मृत्यू झाला आहे.
चौदा राज्ये/केंद्रशासित प्रदेशांमधे गेल्या 24 तासांत एकाही कोविड 19 मृत्यूची नोंद झालेली नाही. यात जम्मू-काश्मीर , गोवा, उत्तराखंड, ओडिशा, लक्षद्वीप, सिक्कीम, दिव-दमण, आणि दादरा-नगरहवेली, लडाख , मणिपूर, मेघालय, मिझोरम, अंदमान निकोबार बेटे, अरुणाचल प्रदेश आणि नागालँड यांचा समावेश आहे.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
कोअर ऑफ सिग्नल्सचा 113 वा स्थापना दिवस साजरा
पुणे, 15 फेब्रुवारी 2023
15 फेब्रुवारी 2023 रोजी दक्षिण कमांडच्या सर्व सिग्नल युनिट्स आणि तुकड्यांनी कोअर ऑफ सिग्नल्सचा 113 वा स्थापना दिवस उत्साहात साजरा केला. संपूर्ण देशात हिमनदीचा कठीण भूभाग ते विस्तीर्ण वाळवंट आणि दुर्गम जंगलाचा भूभाग व्यापलेल्या भागात भारतीय सैन्यासाठी माहिती आणि दळणवळण तंत्रज्ञान  मदत पुरवण्याचे कार्य कोअर ऑफ सिग्नल्स हा विभाग करतो.
यावेळी, दक्षिण कमांडचे जनरल ऑफिसर कमांडिंग-इन-चीफ लेफ्टनंट जनरल ए के सिंह , एव्हीएसएम, वायएसएम, एसएम, व्हीएसएम यांनी सर्व सेवारत आणि सेवानिवृत्त कर्मचारी तसेच नागरी कर्मचारी आणि टीम सदर्न स्टार्स सिग्नलर्सच्या कुटुंबियांना शुभेच्छा दिल्या आणि राष्ट्र उभारणीसाठी त्यांच्या निस्वार्थ योगदानाबद्दल त्यांची प्रशंसा केली. सिग्नलर्सची सूक्ष्म दृष्टी, व्यावसायिक उत्कृष्टता आणि तंत्रज्ञान आधारित कारवाई सक्षम करण्यासाठीचा दृढ निर्धार यासाठीही आर्मी कमांडर यांनी कौतुक केले.
दक्षिण कमांड मुख्यालयाचे चीफ ऑफ स्टाफ लेफ्टनंट जनरल मनजीत कुमार आणि कर्नल कमांडंट, कोअर ऑफ सिग्नल्स यांनी देखील दक्षिण कमांड युद्धस्मारकावर ,कर्तव्य बजावताना हुतात्मा झालेल्या जवानांना पुष्पचक्र अर्पण करून आदरांजली अर्पण केली. सदर्न स्टार सिग्नलर्सनी अनेक अनोखे उपक्रमांचे आयोजन करून त्यांच्या अष्टपैलुत्वाचे दर्शन घडवले. यामध्ये पुणे येथील लष्कर क्रीडा संस्थेमधील उत्कृष्ट खेळाडूंशी संवाद, खडकीच्या पॅराप्लेजिक पुनर्वसन केंद्रातील शूर जवानांचा सत्कार आणि निवृत्त जवानांसाठी सामाजिक उपक्रमांचा समावेश होता.
M.Iyengar/S.Chavan.P.Malandkar
(Visitor Counter : 86
रेल्वे मंत्रालय
प्रवासी श्रेणीत रेल्वेच्या महसुलात 92 टक्के वाढ
रेल्वेने आरक्षित प्रवासी श्रेणीत 24% आणि अनारक्षित प्रवासी श्रेणीत 197 % वाढ नोंदवली
नवी दिल्ली, 11 ऑक्टोबर 2022
1 एप्रिल ते 8 ऑक्टोबर 2022 या कालावधीत भारतीय रेल्वेचे एकूण अंदाजे उत्पन्न 33476 कोटी रुपये आहे. गेल्या वर्षीच्या याच कालावधीतील 17394 कोटी रुपये उत्पन्नाच्या तुलनेत ही वाढ 92 टक्के इतकी आहे.
आरक्षित प्रवासी श्रेणीत 1 एप्रिल ते 8 ऑक्टोबर 2022 या कालावधीत आरक्षित प्रवाशांची एकूण अंदाजे संख्या 42.89 कोटी आहे जी गेल्या वर्षीच्या याच कालावधीतल्या 34.56 कोटीच्या तुलनेत 24% अधिक आहे. 1 एप्रिल ते 8 ऑक्टोबर 2022 या कालावधीत आरक्षित प्रवासी श्रेणीतून प्राप्त महसूल 26961 कोटी रुपये आहे. मागील वर्षी याच कालावधीत प्राप्त 16307 कोटी रुपये महसुलाच्या तुलनेत ही वाढ 65% आहे.
अनारक्षित प्रवासी श्रेणीत 1 एप्रिल ते 8 ऑक्टोबर 2022 या कालावधीत आरक्षित प्रवाशांची एकूण अंदाजे संख्या 268.56 कोटी आहे जी मागील वर्षी याच कालावधीत 90.57 कोटी होती, यात 197% ची वाढ दिसून येते. 1 एप्रिल ते 8 ऑक्टोबर 2022 या कालावधीत अनारक्षित प्रवासी श्रेणीतून प्राप्त महसूल 6515 कोटी रुपये आहे, ज्यात मागील वर्षीच्या याच कालावधीतील 1086 कोटी रुपयांच्या तुलनेत 500% वाढ झाली आहे.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
रसायन आणि खते मंत्रालय
जनऔषधी जेनेरिक औषधांच्या फायद्यांबाबत जनजागृती करणाऱ्या जनऔषधी रथ, फिरती जनऔषधी वाहने आणि जनऔषधी ई-रिक्षांना केंद्रीय मंत्री भगवंत खुबा यांनी झेंडा दाखवून केले रवाना
देशभरात आठवडाभर साजऱ्या होणाऱ्या जनौषधी दिवस सप्ताहाच्या दुसऱ्या दिवशी "मातृशक्ती सन्मान कार्यक्रम" आयोजित
नवी दिल्ली, 2 मार्च 2022
देशभरात आठवडाभर चालणाऱ्या जनौषधी दिवस सप्ताहाचा एक भाग म्हणून, भारत सरकारच्या रसायने आणि खते आणि नवीन आणि नवीकरणीय ऊर्जा मंत्रालयाचे राज्यमंत्री भगवंत खुबा यांनी जनौषधी रथ, फिरती जनऔषधी वाहने आणि जनऔषधी ई-रिक्षांना झेंडा दाखवून नवी दिल्ली येथून रवाना केले.
जनऔषधी रथ 7 दिवसांमध्ये 4-5 राज्यांमध्ये फिरून आणि फिरती जनऔषधी वाहने आणि जनऔषधी ई-रिक्षा 7 मार्चपर्यंत दिल्लीत फिरून, सर्वांसाठी परवडणाऱ्या किंमतीत उपलब्ध असलेल्या परियोजना आणि जनऔषधी जेनेरिक औषधांच्या फायद्यांबाबत तळागाळात जनजागृती करतील.
जनऔषधी दिवस सप्ताहाच्या दुसऱ्या दिवशी देशातील महिलांचा सन्मान करण्यासाठी देशभरात 75 ठिकाणी मातृशक्ती सन्मान कार्यक्रमाचे आयोजन करण्यात आले होते.या कार्यक्रमादरम्यान महिलांना वापरता येतील अशा जनऔषधीच्या विविध वस्तू असलेल्या भेट्वस्तूचे वितरण करण्यात आले.या कार्यक्रमांना महिला नेत्या, नगराध्यक्ष, लोकप्रतिनिधी यांच्यासह विविध क्षेत्रातील मान्यवर महिला उपस्थित होत्या.
भारताच्या स्वातंत्र्याच्या 75 वर्षांनिमित्त यंदाचे सर्व कार्यक्रम स्वातंत्र्याच्या अमृत महोत्सवाअंतर्गत आयोजित केले जात आहेत.N.Chitale/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
पंतप्रधान कार्यालय
पंतप्रधानांनी, अमिताभ बच्चन यांना 80 व्या वाढदिवसानिमित्त दिल्या शुभेच्छा
पंतप्रधान नरेंद्र मोदी यांनी अमिताभ बच्चन यांना 80 व्या वाढदिवसानिमित्त शुभेच्छा दिल्या आहेत. अमिताभ बच्चन हे भारतातील सर्वात उल्लेखनीय सिने व्यक्तिमत्त्वांपैकी एक आहेत. त्यांनी प्रेक्षकांच्या अनेक पिढ्यांना मंत्रमुग्ध केले आणि त्यांचे मनोरंजन केले असे मोदी म्हणाले.
आपल्या ट्विट संदेशात पंतप्रधान म्हणाले;
"अमिताभ बच्चन जी यांना ८० व्या वाढदिवसाच्या खूप खूप शुभेच्छा. ते भारतातील सर्वात उल्लेखनीय सिने व्यक्तिमत्त्वांपैकी एक आहेत. त्यांनी प्रेक्षकांच्या अनेक पिढ्यांना मंत्रमुग्ध केले आणि त्यांचे मनोरंजन केले त्यांना दीर्घ आणि निरोगी आयुष्य लाभो."
अर्थ मंत्रालय
पीएम-किसान योजनेतील लाभार्थींना निधीचे यशस्वीरित्या इलेक्ट्रॉनिक हस्तांतरण : एक ऐतिहासिक सफलता
नवी दिल्ली, 25 फेब्रुवारी 2019
पंतप्रधान नरेंद्र मोदी यांनी 24 फेब्रुवारी 2019 रोजी उत्तर प्रदेशातल्या गोरखपूर इथे पीएम-किसान योजनेचा शुभारंभ केला. या योजनेअंतर्गत 24 राज्ये आणि केंद्र शासित प्रदेशातील 1 कोटी 1 लाखांहून अधिक पात्र शेतकऱ्यांच्या बँक खात्यात 2021 कोटी रुपयांचा पहिला हप्ता इलेक्ट्रॉनिक हस्तांतरणाद्वारे थेट जमा होणार आहे. या योजनेअंतर्गत 2 हेक्टर पर्यंत शेती असणाऱ्या छोट्या शेतकरी कुटुंबांना दरवर्षी प्रत्येकी 2000 रुपयांच्या तीन हप्त्यांच्या माध्यमातून 6 हजार रुपये देण्यात येणार आहेत.
पीएम-किसान योजनेअंतर्गत हा थेट लाभ हस्तांतरण सार्वजनिक अर्थव्यवस्था प्रणाली अर्थात पीएफएमएस द्वारे देण्यात येईल. या प्रक्रियेत पारदर्शकरित्या लाभार्थींच्या बँक खात्यांमध्ये ही रक्कम जमा होईल. लाभार्थींच्या बँक खात्यात थेट रक्कम जमा होण्यापूर्वी त्यांच्या बँक खात्यांची पडताळणी पीएफएमएस आणि 273 बँकांमार्फत करण्यात येणार आहे.
पीएफएमएस अंतर्गत होणाऱ्या या इलेक्ट्रॉनिक हस्तांतरणामुळे केंद्र सरकारच्या डिजिटल इंडिया उपक्रमाला अधिक बळ मिळणार आहे.
N.Sapre/J.Patankar/D. Rane
(Visitor Counter : 80
शिक्षण मंत्रालय
शालेय विद्यार्थ्यांसाठी व्यावसायिक शिक्षण आणि करिअर मार्गदर्शनाची पुनर्कल्पना या विषयावर शिक्षण मंत्रालयाची एक दिवसाची सल्लामसलत कार्यशाळा
शालेय शिक्षण आणि साक्षरता विभागाचे सचिव संजय कुमार यांनी कौशल्य विकास आणि उद्योजकता मंत्रालय, प्रशिक्षण महासंचालनालय , पीएसएससीआयव्हीई , भोपाळ, एनसीईआरटी, सीबीएसई , एनसीव्हीईटी , एआयसीटीई  या संस्थांशी संबंधित सल्लामसलत कार्यशाळेचे आणि दोन गोलमेज परिषदेचे अध्यक्षस्थान भूषविले. या कार्यशाळा आणि गोलमेज परिषदेला पीडब्ल्यूसी , युवाह , नागरी संस्था संघटना, राज्य शिक्षण विभाग, व्यावसायिक शिक्षण आणि करिअर समुपदेशन, कॉर्पोरेट्स आणि विद्यमान आणि उत्तीर्ण विद्यार्थी आणि या क्षेत्रात काम करणारे व्यावसायिक आणि संस्थांचे विविध तज्ञ/प्रतिनिधि देखील उपस्थित होते.
आपल्या भाषणादरम्यान, शालेय शिक्षण आणि साक्षरता विभागाचे सचिव, संजय कुमार यांनी निदर्शनास आणून दिले की, शाळांमध्ये औपचारिक व्यावसायिक प्रशिक्षणाद्वारे कामगारांना कुशल बनवण्याच्या बाबतीत भारताने इतर देशांचे अनुकरण करण्याची गरज आहे. राष्ट्रीय शिक्षण धोरण 2020 मध्ये अशा समस्या ओळखून त्यावर उपाय सुचवले आहेत, असेही ते म्हणाले.
सचिव कुमार यांनी निदर्शनास आणून दिले की, राष्ट्रीय शिक्षण धोरण , 2020 नुसार पुढील दशकात व्यावसायिक शिक्षण टप्प्याटप्प्याने सर्व शाळा आणि उच्च शिक्षण संस्थांमध्ये समाविष्ट करणे आवश्यक आहे. कौशल्य शिक्षणातल्या त्रुटींचे विश्लेषण करून आणि उपलब्ध स्थानिक संधी यावर आधारित अभ्यासक्रम निवडले जातील जेणेकरून त्यांची मागणी वाढेल. व्यावसायिक शिक्षणाबाबत असलेल्या धारणा पासून मुक्त करण्यासाठी आणि त्या महत्त्वाकांक्षी बनवण्यासाठी सर्व संबंधितांकडून एकत्रित प्रयत्न होणे आवश्यक आहे.
शाळांमधील करिअर समुपदेशनाची सध्याची प्रणाली आणि मुख्य शिक्षण आणि सर्वोत्तम पद्धती नेमकी काय आहेत यावरही या दुसऱ्या गोलमेज परिषदेत चर्चा करण्यात आली.
गृह आणि शहरी व्यवहार मंत्रालय
नगरपालिकेतील घनकचरा
नवी दिल्ली, 23 मार्च 2023
केंद्र सरकारने 2 ऑक्टोबर 2014 रोजी देशभरातील नगरपालिका क्षेत्रातील सर्व घनकचऱ्याची शास्त्रीय प्रक्रियेद्वारे विल्हेवाट लावण्यासाठी स्वच्छ भारत अभियान-नागरी  ची सुरुवात केली. ह्या अभियानाअंतर्गत केलेली प्रगती पुढे नेण्यासाठी, स्वच्छ भारत मिशन  चा दूसरा टप्पा, 1 ऑक्टोबर 2021 रोजी 1 ऑक्टोबर 2026 पर्यंत पाच वर्षांच्या कालावधीसाठी सुरू करण्यात आला आहे. त्याच्या माध्यमातून सर्व शहरांना कचरामुक्त दर्जा प्राप्त करण्याच्या दृष्टीकोनातून 100% कचरा स्त्रोतांचे पृथक्करण, घरोघरी संकलन आणि वैज्ञानिक लँडफिल्समध्ये सुरक्षित विल्हेवाट लावण्यासह कचऱ्याच्या सर्व घटकांचे शास्त्रीय व्यवस्थापन केले जाते.
सर्व जुन्या कचरा ढीगाऱ्यांवरच्या कचऱ्याचे निराकरण करणे आणि त्यांचे हरित क्षेत्रात रूपांतर करणे हे देखील या अभियानाचे उद्दिष्ट आहे. आजपर्यंत, निर्माण झालेल्या एकूण कचऱ्यापैकी म्हणजेच 1,52,245 MT/D, एकूण 1,14,183 MT/D  कचऱ्यावर प्रक्रिया केली गेली आहे. उत्पादित आणि प्रक्रिया केलेल्या कचऱ्याचा राज्यनिहाय तपशील जोडला आहे.
नगरपालिकांमधील कचऱ्याच्या प्रक्रियेचे तपशील  इथे मिळू शकतात.
‘कचरामुक्त’ शहरांचे उद्दिष्ट साध्य करण्यासाठी, स्वच्छ भारत अभियानाच्या दुसऱ्या टप्पाअंतर्गत प्रस्तावित एकूण महानगरपालिका घनकचरा अंदाजे प्रक्रिया क्षमता खालीलप्रमाणे आहे:
|
|
S. No.
|
|
Type of MSW plant
|
|
Qty, TPD
|
|
1
|
|
Compost Plants
|
|
30,700
|
|
2
|
|
Biomethanation Plants
|
|
15,100
|
|
3
|
|
MRF-cum-RDF Plants
|
|
45,200
|
|
4
|
|
Waste-to-Electricity   Plants
|
|
9,700
राज्यांना कार्यक्षम अशा महापालिका घनकचरा व्यवस्थापन  प्रक्रियेबाबत मार्गदर्शन करण्यासाठी सरकारने विविध पावले उचलली आहेत.
1. राज्य सरकारे/केंद्रशासित प्रदेशातील प्रशासन त्यांच्या घटकानुसार शहर घनकचरा कृती योजना सादर करतात ज्याच्या आधारावर, घनकचरा व्यवस्थापन  घटक अंतर्गत केंद्रीय सहाय्य जारी केले जाते.
2. योजना, रचना, कार्यान्वयन आणि देखभाल यासह स्वच्छ भारत अभियानाच्या सर्व पैलूंचा समावेश करणारी विविध नियमावली आणि सूचना प्रसारित करण्यात आल्या आहेत.
3. शहराच्या महानगरपालिका घनकचरा व्यवस्थापनाची तटस्थ पक्षांद्वारे पडताळणी करुन त्याद्वारे मूल्यांकन करण्यासाठी कचरा मुक्त स्टार रेटिंग प्रोटोकॉल.
4. विविध क्षमताबांधणी आणि IEC उपक्रम सुरू केले आहेत.
गृहनिर्माण आणि नागरी व्यवहार राज्यमंत्री कौशल किशोर यांनी आज लोकसभेत एका लेखी उत्तरात ही माहिती दिली.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 118
आरोग्य आणि कुटुंब कल्याण मंत्रालय
केरळमधील कोळीकोड जिल्ह्यात आढळला निपाह विषाणूचा एक रुग्ण
राज्यातील सार्वजनिक आरोग्य उपाययोजनांमध्ये मदत करण्यासाठी केंद्राकडून एक पथक रवाना
नवी दिल्ली, 5 सप्टेंबर 2021
केरळमधील कोळीकोड जिल्ह्यात निपाह विषाणूचा एक रुग्ण आढळला आहे.
निपाह संदर्भातील हा संशयित रुग्ण 12 वर्षांचा मुलगा आहे, ज्यामध्ये एन्सेफलायटीस आणि मायोकार्डिटिसची लक्षणे आढळली आहेत, 3 सप्टेंबर रोजी केरळच्या कोळीकोड जिल्ह्यात या संदर्भातील नोंद करण्यात आली.
फळ वटवाघळांच्या लाळेमुळे हा विषाणू पसरतो. या मुलाला रुग्णालयात दाखल करण्यात आले होते आणि आज सकाळी त्याचा मृत्यू झाला.
केंद्र सरकारने NCDC चे एक पथक राज्याकडे पाठविले आहे, ते आज पोहोचेल. राज्याला लागणारी आवश्यक ती तांत्रिक मदत या पथकाकडून करण्यात येणार आहे.
केंद्राने पुढील तातडीच्या सार्वजनिक आरोग्याबाबतच्या खबरदारीच्या उपायांची शिफारस केली आहे :
1. यासारखे भूस्वरूप असणारया गावात आणि परिसरात , कुटुंबांमध्ये  उपचाराधीन असलेल्या रुग्णांचा शोध घ्या.
2. गेल्या 12 दिवसांपासून उपचाराधीन रुग्णांची संपर्क यादी तयार करणे
3. यादीतील लोकांना सक्तीने अलग ठेवणे आणि संशयितांना वेगळे करणे
4. प्रयोगशाळेच्या चाचणीसाठी नमुना गोळा करणे आणि चाचणी करणे
हे लक्षात घेतले पाहिजे की, 2018 मध्ये केरळमधील कोळीकोड आणि मलप्पुरम जिल्ह्यात निपाह विषाणूचा उद्रेक झाला होता.